Bănci și Asigurări

Datoria externă totală a României a crescut anul trecut cu 1,11 miliarde euro, la 98,4 miliarde euro, din care datoria pe termen lung a însumat 67,2 miliarde euro, în scădere cu 1,9%, a anunţat BNR.

În acelaşi timp, datoria externă pe termen scurt a înregistrat la 31 decembrie 2018 nivelul de 31,25 miliarde euro (31,7 % totalul datoriei externe), în creştere cu 8,4%.

Rata serviciului datoriei externe pe termen lung a fost 20,7% în perioada ianuarie - decembrie 2018, comparativ cu 25% în anul 2017. Gradul de acoperire a importurilor de bunuri şi servicii a fost la finele lunii decembrie 2018 de 4,9 luni, în comparaţie cu 5,4 luni la 31 decembrie 2017.

Gradul de acoperire a datoriei externe pe termen scurt, calculată la valoarea reziduală, cu rezervele valutare la BNR la 31 decembrie 2018 a fost de 74,6%, comparativ cu 79% la 31 decembrie 2017.